2016թ. հունիսի 27-ին (Կրեմլի կողմից Էրդողանի ներողության մասին բարձրաձայնելու օրը) Թուրքիայի ու Իսրայելի վարչապետներ Բինալի Յըլդըրըմն ու Բենիամին Նեթանյահուն ներկայացրեցին երկու երկրների միջև հարաբերությունների կարգավորման մասին համաձայնության մանրամասները[158]։ Ընդ որում, հաղորդվել էր, որ Թուրքիայի ու Իսրայելի միջև հարաբերությունների կարգավորման մասին պայմանավորվածությունը ձեռք էր բերվել դրա նախորդ օրը՝ հունիսի 26-ին՝ Հռոմում անցկացված բանակցությունների ժամանակ, ըստ որի՝ երկու երկրների վարչապետներն այդ համաձայնության մանրամասները պետք է ներկայացնեին հաջորդ օրը՝ հունիսի 27-ի ցերեկը[159]։